EFL Championship
Football League Championship (iz sponzorskih razloga Sky Bet Championship) poznatija kao Championship je najviša divizija u Football League i ukupno druga najviša divizija u engleskom nogometu, odmah nakon Premijer lige. Liga je pod današnjim imenom uvedena u sezoni 2004/05. Prethodno je nosila naziv Football League First Division (1992-1994), a prije toga je bila poznata kao Division Two (1892-1992). Championship je najbogatija druga divizija u Evropi, a sedma najbogatija ukupno. Prosječna posjeta u sezoni 2011/12. je bila 17,738, što je čini najgledanijom drugom ligom u svijetu. Pobjednik u sezoni 2016/17. je bio Newcastle United, dok je drugoplasirani bio Brighton & Hove Albion. Najduži staž u ligi ima Ipswich Town. Posljednji put izvan Championshipa je igrao u sezoni 2001/02. kada je bio član Premijer lige.